《王次公敬美寄惠计偕集叙走笔二律奉谢 其二》
明代·胡应麟

浩渺吴关落雁群，飞椷遥自九江濆。山川忽借潜夫色，宇宙长悬太史文。

潦倒十年惭赋雪，吹嘘一夜有凌云。无劳更觅青藜杖，不忝瑶华异代闻。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。